Sabadell posa en marxa 'Enfeina't' per a la contractació\nSabadell posa en marxa 'Enfeina't' per a la contractació de persones aturades de llarga durada\nUn total de 17 persones es beneficiaran del programa gràcies a una subvenció 350.000 euros\nSabadell - Dijous, 01/02/2018 | Actualitzat el 02/02/2018 a les 18:02 CET\nL'Ajuntament de Sabadell posarà en marxa durant 2018 el nou Programa ‘Enfeina’t’ del Servei d'Ocupació de Catalunya amb una subvenció de 348.855 euros, per fer possible que persones en situació d'atur de llarga durada puguin reprendre la seva experiència professional i adquirir una millora de la seva ocupabilitat.\nEs preveu la contractació de 17 persones mitjançant l'empresa municipal Promoció Econòmica de Sabadell SL durant nou mesos per realitzar obres i serveis en benefici del conjunt de la ciutat.\nCompta amb l'acompanyament d'una persona tècnica que els facilitarà instruments per a la seva incorporació posterior al mercat de treball ordinari, una vegada finalitzat el seu pas per aquest programa. Els llocs de treball previstos són per a personal auxiliar administratiu, agents energètics, oficials de neteja viària, construcció, instal·lacions i fusteria i personal vinculat amb el sector de les tecnologies de la informació i la comunicació.\nSegons el regidor de Treball i Empresa, Eduard Navarro, "des de l'Ajuntament seguim treballant per donar el suport a les persones en la seva carrera professional i sumem aquest programa d'ocupació als altres que ja estan en marxa o han de començar durant 2018 i que preveuen beneficiar 364 persones més. Amb aquest programa concret volem donar una oportunitat a gent de reprendre la seva professió després d'un llarg temps a l'atur".\nSegons l'Observatori de l'Economia Local de Sabadell, malgrat la pèrdua de pes relatiu de les persones aturades de llarga durada respecte del conjunt de persones desocupades, són el col·lectiu majoritari. A la ciutat hi ha 5.856 persones en situació d'atur de llarga durada, és a dir, que fa més de 12 mesos que es troben a l'atur i aquesta xifra representa el 44% del total.


© Oportunitats de futur\nFeia dies que els empresaris trobàvem a faltar notícies esperançadores després d’aquest cicle viscut de la Covid-19. El fons Next Generation (que no haurien aparegut sense la pandèmia) seran una gran oportunitat per anticipar l’aparició de nous projectes innovadors.\nAquesta setmana hem vist com la Fundació ICG va organitzar una xerrada (amb la presència del secretari d’Estat d’Indústria) per abordar com els empresaris lleidatans en podem sortir beneficiats, d’aquesta ajuda europea; també com la Paeria (en mans de la conferència anual de l’alcalde) canalitzarà el fons cap a projectes del Parc Científic i de la gran oportunitat que serà per a la ciutat i el territori, i finalment, com la Cambra de Comerç obria una oficina per ajudar l’empresariat a tramitar-ne l’accés (facilitant poder fer-ho de manera conjunta, atesa la mida de les pimes lleidatanes)..\nLa setmana vinent assistiré a les Reunions del Cercle d’Economia, que després de l’anul·lació de l’edició anterior, tornen amb un format limitat, però amb més força que mai, i amb la mateixa obligació d’ajudar a predir un pròsper futur econòmic. La pandèmia, a més dels efectes devastadors en les vides de moltes persones, ha trastocat l’ordre internacional, ha accelerat la digitalització del teixit productiu i ha fet aflorar problemes que estaven presents tant en l’àmbit social com institucional.\nHa suposat prendre consciència de les amenaces del canvi climàtic i requerir l’aposta per a la innovació per avançar en noves propostes que permetin guanyar en qualitat de vida als ciutadans. És per això que és inevitable que es doni el tret d’inici a una exitosa transformació econòmica.\nDavant d’aquest escenari, cal que l’Estat espanyol posi fàcil poder accedir als fons, els pugui fer arribar a totes les societats (de qualsevol mida) i que tinguin ganes de posicionar-se com a empreses d’avantguarda. Fan falta nous lideratges empresarials i econòmics, una política de major qualitat que l’actual i adoptar noves propostes per construir un nou model productiu. Però clar, això cal fer-ho amb administracions i món empresarial agafats de la mà, com actualment ho estan fent en molts projectes el govern valencià i l’aragonès. Per tant, a Catalunya, cal que canviem certes actituds.


Cap Vermell - Un inici de curs... normal?\nAtenent les informacions de la Conselleria d'Educació i les declaracions de la consellera, a les Illes Balears hi ha hagut un inici de curs normal, sense cap incident. Aquesta afirmació podria ser exacta si no hi hagués pel mig un conflicte prou intens i un gran descontentament en els sectors educatius, es a dir docents, pares, mares i alumnes. I si no hi ha hagut vaga de mestres des del dia 13 de setembre ha estat per manca d'autorització per una qüestió formal. Malgrat tot, dia 16 hi ha convocada una vaga indefinida que desmenteix l'afirmació que l'inici de curs és normal.\nPerquè no és normal que s'imposi el Tractament Integral de Llengües, via Decret, per tal d'evitar el compliment d'una sentència del Tribunal Superior de Justícia de les Illes Balears... Això és acatar una sentència de la Justicia?. Com tampoc és normal que no és vulgui negociar amb els docents, ni amb els sindicats, ni amb les associacions de pares i mares d'alumnes.\nPerò parlàvem de l'inici de curs i que aquest es desenvolupà amb aparent normalitat. Entre els pares i mares hi ha dubtes davant la convocatòria de vaga. A quasi tots els centres de Mallorca, i en els de Capdepera també, s’han fet pancartes i s’ha informat a les famílies dels motius de la vaga indefinida que comença dilluns.\nLes imatges corresponen a s'Alzinar, on s'han instal·lat dues pancartes reivindicatives prop dels recinte escolar i un grup de pares i mares han repartit informació sobre els motius de la vaga a les entrades del centre. A més, gairebé la totalitat dels mestres de Capdepera han lluït camisetes verdes a favor de l'escola pública. A aquesta reivindicació s'hi han afegits alguns pares i mares, que han acudi a l'escola també amb camisetes verdes\nCapdepera s’ha sumat a la proposta “Avui no és un dia normal”, penjant una pancarta amb aquest lema. El divendres, el curs començà amb molta conflictivitat, i de la incidència de la vaga de dilluns us en mantindrem informats, per bé que amb un 30% de serveis mínims decretats per la Conselleria, serà difícil calcular-la.\nCal recordar que la vaga indefinida de dia 16 de setembre ha estat convocada per l'Assemblea de Docents , a la qual s'han sumat la majoria de sindicats de l'ensenyança com ara l'STEI, Comissions Obreres, UGT i ANPE, i ha rebut el recolzament de la Federació d'Associacions de pares i mares d'alumnes.\nEl primer dia, les protestes van ser gairebé generalitzades a totes les escoles de les illes.


Torna el detectiu boig i anònim d'Eduardo Mendoza\nL'autor barceloní publica la novel·la 'El enredo de la bolsa y la vida'\nEl detectiu anònim d'Eduardo Mendoza retrata Barcelona des del 1979. En la nova entrega de les seves aventures, El enredo de la bolsa y la vida, salva la vida a Angela Merkel enmig del desencís de la societat.\nANTONI RIBAS TUR BARCELONA. 14/04/2012 00:00\n260x366 TÍMID I BROMISTA Eduardo Mendoza va atendre la premsa al saló de la Casa Fuster, amb un encoixinat que va dir que li recordava una haima. / PERE TORDERA TÍMID I BROMISTA Eduardo Mendoza va atendre la premsa al saló de la Casa Fuster, amb un encoixinat que va dir que li recordava una haima. / PERE TORDERA\nEduardo Mendoza explica que en una entrevista "introbable" va predir la fi del futbol com a espectacle després d'un Mundial farcit de partits avorridíssims i que cada vegada que acaba una novel·la pensa que serà l'última. Ahir, però, va presentar un nova entrega de les aventures del seu detectiu anònim -i ara propietari d'una perruqueria de senyores-: El enredo de la bolsa y la vida (Seix Barral). Abans de començar a desembullar-ne l'entrellat, però, va preguntar si el partit que juguen avui el Barça i el Llevant s'emet en obert. Un cop resolt aquest interrogant -la resposta és sí - va presentar els personatges del llibre, va argumentar els noms que els posa, va assegurar que la marca Barcelona "me la porta fluixa" i que enyora Manuel Vázquez Montalbán i el seu detectiu, Pepe Carvalho.\n"La meva sèrie de detectius és molt desastrosa, perquè des del 1978 que vaig publicar El misterio de la cripta embrujada , és a dir, fa prop de 40 anys, només n'he publicat quatre novel·les". El seu protagonista, a més, és un personatge marginal que ha renunciat a ser acceptat per la societat. Aquest home, per al qual Mendoza encara no ha trobat nom, desarticula una acció terrorista d'abast mundial contra Angela Merkel ajudat per personatges com Rómulo el Guapo , la nena Quesito, l'estafador Pollo Morgan, un africà albí anomenat Kiwijuli Kakawa, la Moski, una acordionista que toca al carrer, el repartidor de pizzes Manhelik i el senyor Armengol, l'amo del restaurant Se Vende Perro.\nL'origen d' El enredo de la bolsa y la vida es remunta a dos rètols que Mendoza va llegir damunt la persiana d'una mateix establiment: "Centre de ioga El Jardí de la Felicitat Perfecta" i "Es traspassa", deien. A partir d'aquí, va acabar abandonant la novel·la que estava escrivint i es va posar a treballar en una nova aventura del seu detectiu que retrata, com és habitual en aquestes novel·les, la Barcelona del seu moment en clau satírica. "L'humor permet agafar distància i fer un retrat de l'actualitat al minut. El rigor i el realisme no ho permeten això, però s'ha d'anar amb compte amb l'humor, no és substitutiu d'actituds i accions radicals", va subratllar l'autor de La ciutat dels prodigis .\nLa novel·la va estar llesta en poc temps. "És el que pertoca fer en aquests casos. Als anys setanta, quan Manuel Vázquez Montalbán va començar la sèrie de Pepe Carvalho i jo la meva, pensàvem que era una eina útil per fer una pinzellada, un apunt ràpid de la realitat de cada moment. El desencís que hi ha en aquesta novel·la també deu ser meu", va dir l'escriptor. En aquestes ocasions, escriure li suposa "una reacció davant les primeres impressions". "Que no hi hagi reflexió forma part del jo. El que perd de seriositat, ho guanya amb frescor". De fet, a les primeres pàgines de la novel·la el narrador assenyala que la història que explica és d'origen oral, tot i que ben aviat el ritme i la sonoritat del relat posen de manifest l'ofici de l'escriptor.\nEls basars xinesos s'han convertit en una obsessió per a Mendoza i en una metàfora de les circumstàncies actuals. "Els xinesos són el misteri més gran del nostre temps. No han fet res però han acabant conquerint el món venent andròmines com bombetes que es fonen abans de cargolar-les. Han vist que el que volíem era comprar més barat, i ens han arruïnat", va deixar anar. "El país es recupera d'una cosa que havia oblidat: que som un país pobre, cutre , de bohemis i murris. Ens està bé el que està passant", va concloure Mendoza.


El Museu de Solsona estrena una producció teatralitzada per a famílies - Regió7 :: El Diari de la Catalunya Central\nEl Museu de Solsona estrena una producció teatralitzada per a famílies\nm.m. 09.07.2018 | 23:45\nFaçana del Museu Diocesà i Comarcal de Solsona arxiu\nEl Museu Diocesà i Comarcal de Solsona arrenca la proposta «El tresor de l'Andreu de Cal Xic», que s'estrenarà el proper dissabte, 14 de juliol. La iniciativa es presenta a partir d'un format teatralitzat a càrrec de la companyia Udurae Teatre, que pretén traslladar els assistents a una masia del Solsonès d'ara fa un segle mitjançant els objectes de la Col·lecció Etnogràfica del Solsonès. Montse Creus, recepcionista del museu, explica que la intenció és «fer un viatge en el temps on s'obren les portes de la vida a pagès » i afegeix que «és interessant conèixer d'on venim com a comarca rural que som». El punt de partida de la producció tindrà a veure amb l'Andreu de Cal Xic, que serà l'encarregat de relatar la història, després d'acudir al museu per trobar un tresor que hi resta conservat.\nAquesta activitat tindrà lloc dos dissabtes de cada mes fins al mes de desembre. Tanmateix, tindrà un cost de 5 euros per a tots els participants majors de cinc anys.\nLa Col·lecció Etnogràfica\nAquest tipus de col·lecció, propietat de l'Ajuntament de Solsona i dipositada al museu de la ciutat, es configurarà com a fil conductor de la mostra. La compilació reuneix objectes propis dels oficis i la vida quotidiana durant els segles dinou i vint al Solsonès. Fonts del museu solsoní subratllen que aquesta activitat «pot ser una forma de donar a conèixer la col·lecció, de manera que es creïin sinergies entre generacions actuals», atès que no es troba exposada.\nEnsenyi'm el quilo!\nEl Suprem analitzarà si el Brexit pot ser evitat pel TEDH


Junts emplaça ERC a desdir-se i seguir treballant per un acord Junts emplaça ERC a desdir-se i seguir treballant per un acord – El Món\nJunts emplaça ERC a desdir-se i seguir treballant per un acord\nSànchez obre la porta a cedir vots per facilitar un govern en solitari d'ERC\nIvet Nuñez 08/05/2021 12:31 pm\nEl secretari general de Junts, Jordi Sànchez, ha reafirmat la voluntat del seu partit d’arribar a un acord. Així, Sànchez torna a passar la pilota a ERC i demana aprofitar els 74 diputats que les urnes els han donat. “En aquests moments continuem oferint la possibilitat de tancar acords amb Esquerra. Queden 18 dies, sabem que no són molts”, ha afirmat Sànchez, que s’ha mostrat convençut que aquest acord és possible i ha demanat no posar excuses. Sànchez ha assegurat que els esculls de la negociació mai han estat relacionats amb la distribució de competències perquè “encara no se n’ha parlat”. “Des de Junts seguim emplaçant ERC a seguir treballant per un acord de legislatura que ens permeti guanyar terreny a les llibertats que l’Estat espanyol ens nega”, ha subratllat. Sànchez ha descartat així que un govern en solitari sigui l’única opció: “Un govern independentista ampli encara és possible”.\nSànchez obre la porta a cedir vots per facilitar un govern en solitari amb l’argument que Junts rebutja una possible repetició electoral: “Proposaré, si cal, que quatre diputats donin suport a Esquerra per tirar endavant, nosaltres no especularem amb les eleccions. Però exigirem, tant si en formem part com si no, una transparència i lleialtat a uns principis de govern que haurem de conèixer”.\n“Ens ha sorprés la determinació de Pere Aragonès quan durant 83 dies ens ha demanat cedir-los els vots de Junts per fer un govern de coalició”, ha reconegut Sànchez, que ha afirmat que fins ara les converses havien anat “relativament bé”, amb una resposta “àmplia i compartida”. El secretari general de Junts ha aprofitat per llançar un dard a Pere Aragonès: “Ens hagués agradat que aquesta contundència d’ERC l’hagussin tingut també en les negociacions amb l’Estat”.\nSobre la taula de diàleg, Sànchez ha dit que han ofert a ERC ser “lleials” a una taula negociada amb el govern espanyol tot i considerar que no ha donat cap resultat fins ara. “No pretenem alterar els resultats de les urnes, per això hem de parlar, dialogar i coordinar perquè la força dels independentistes de Madrid serveixi per reforçar el govern de Catalunya”, ha conclós Sànchez, que ha afirmat que Pere Aragonès tindrà el seu “reconeixement i suport sense estar tutelat per ningú”.\nPuigdemont avisa que no es deixaran “trepitjar”\nCarles Puigdemont també ha estat present al Consell Nacional de Junts des de Waterloo. “No s’han escatimat esforços per diluir Junts per Catalunya. Amb aquest Congrés, Junts es prepara per batallar des d’on calgui”, ha avisat Puigdemont. El president a l’exili ha llançat un avís a tots aquelles que “menystenen” el seu partit: “Junts fa nosa a alguns, voldrien que no existíssim o fóssim insignificants. Avui sabem més que mai que necessitem per la independència de Catalunya que existeixi Junts.” Puigdemont ha dit que Junts surt més reforçat per “sumar molta gent d’un espai cridat a ser l’espai central de l’independentisme efectiu”. “No ens deixarem trepitjar”, ha dit Puigdemont sense especificar a qui fa referència.\nA banda, Anna Erra ha estat escollida aquest dissabte presidenta del Consell Nacional de Junts. Erra ha llançat un dard contra Pere Aragonès i ha recalcat que el seu partit defensa la unitat de l’independentisme: “Sabem que com més junts anirem, més endavant podrem tirar els projectes d’aquest país”.\nJuli Vert 08/05/2021 6:06 pm\nDiafruteu del que voteu.\nJunqueras torna la pasta, LLADRE FERROVIAL 08/05/2021 2:30 pm\nVotar FERROVIAL JUNQUERAS I LA SEVA SECTA CRIMINAL ES LEGAL?\nRoser 08/05/2021 3:48 pm\nVergonya sentim per Junts\nErc Terrorisme Ferrovial 08/05/2021 5:10 pm\nVergonya d'esquerra del bandido Junqueras el lladre Ferrovial, morts i pasta, i la fiscalia psoe el protegeix. Hermanos junqueras QUINS LLADRES. MORTS I MES MORTS DE FERROVIAL\nQue els voti illa a aquests beatos cope.junqueras.colau 08/05/2021 2:27 pm\nTripartit3, Ferrovial2, lladres d'esquerres. Junqueras el G4AN QUINQUI D'ESPAÑA.SANCHEZ\nMaria 08/05/2021 2:16 pm\nEls hi donareu els vots i la investidura i acabaran governant amb podemitas i socialistes. És el que tenen els traïdors i deslleials.\nEls espanyols a governar amb espanyols 08/05/2021 1:21 pm\nNo home, no. Deixeu a aquests milhomes que s'enfonsin d'una vegada.


Club de Lectura Pla 9: de juny 2015\nCodi 27 : Soma\nAquest any hem pogut comprovar com molts llibres distòpics funcionen com anàlisi de la societat actual però també de possibles societats futures. I és habitual que algun element que aparegui als llibres s'acabi convertint en realitat. Al cap i a la fi, no deixen de ser llibres de ciència-ficció (tot i que hagi autors que ho neguin).\nEn el cas d'Un món feliç, un dels trets característics, i més polèmics, de la novel·la (escrita, recordem, el 1931) és l'ús de la droga Soma com a agent de control sobre la població. Com bé diuen a la novel·la Soma té "tots els avantatges del cristianisme i l'alcohol i cap dels seus efectes secundaris" o "un centímetre cúbic cura deu sentiments depriments".\nPoc podia imaginar Huxley que a partir de la segona guerra mundial, amb una societat el més feliç possible (sobretot als EUA en ple somni americà), els individus acabarien fent un ús massiu d'antidepressius com el Prozac o el Valium. Cert, no arriben a la generalització del SOMA i els governs no els reparteixen entre els ciutadans, però el seu ús recorda al del Soma: substàncies que permeten als ciutadans seguir amb la seva vida, obtenint un fals sentiment de pau i tranquil·litat.\nNo és d'estranyar, a més, que aquest element del llibre hagi estat subjecte de múltiples interpretacions gràfiques (ja sabeu que ens encanta veure com s'han re-interpretat els conceptes literaris en cobertes, graffitis, il·lustracions...). Un cop d'ull ràpid per la xarxa ens permet veure exemples com aquests (no cal dir que totes les il·lustracions conserven els drets dels seus creadors i que es presenten aquí a títol merament informatiu):\nI ja que s'apropen les vacances...\nPublicat per Biblioteca Can Mulà a 13:51\nEtiquetes de comentaris: Aldous Huxley, Codi 27, Distòpies, Soma, Un món feliç, Un mundo\nCodi 27 : Un món feliç d'Aldous Huxley\nI, finalment, arribem al darrer llibre del cicle d'aquest any! I no podia ser un altre que Un món feliç d'Aldous Huxley, que comparteix amb 1984 de George Orwell el títol de "gran clàssic literari distòpic". Com sempre, el primer que us oferim és el dossier, que ja podeu consultar a la pàgina habitual (i, si no ho heu fet, sempre podeu recuperar els dossiers d'altres sessions anteriors).\nEsteu atents, que no trigarem en presentar la programació del curs 2015-2016!\nEtiquetes de comentaris: 2014-2015, Aldous Huxley, Codi 27, Distòpies, Dossiers, Un món feliç, Un mundo feliz


L'Ajuntament de Vila-seca va acollir ahir al vespre la donació per part de l'Associació solidària Sosciathlon de cadires de rodes als representants de les set escoles de primària de Vila-seca i a les seves AMPA. Aquestes cadires, una per a cada escola, ajudaran als infants que ho necessitin en la seva mobilitat, contribuint al desenvolupament de les activitats educatives de les escoles del municipi. "De seguida que vam detectar aquesta necessitat entre les escoles, vam decidir comprar les cadires perquè poguessin disposar d'elles el més aviat possible", afirmava el president de l'associació, Marçal Ferré.\nLa regidora d'Ensenyament, Manuela Moya, va destacar la solidaritat i bon fer d'associacions com Sosciathlon, les quals "a través dels seus esdeveniments solidaris ens permeten vehicular les nostres ganes d'ajudar als qui més ho necessiten, en aquest cas, a tota la comunitat educativa de Vila-seca". Per la seva banda, la directora de l'Escola Miramar, Maria Rosa Mendía, va agrair en nom de totes les escoles, la gran ajuda que els suposarà aquestes cadires de rodes per a tots els infants que tinguin dificultats de mobilitat. Precisament, des de l'escola que dirigeix, es va detectar la necessitat d'una cadira de rodes per una alumna que camina en crosses i no pot assistir a les excursions que s'organitzen. Aquest va ser l'embrió del gran gest solidari per part de l'associació Sosciathlon.\nEnllaç extern Web de Sosciathlon


Canelons de tota la vida fets …\nEl vi de Deu 23 ago. 2021 Like\nEl nostres vins a copes a copes\nEl vi de Deu 5 nov. 2020 Like\nNo tenim carta física de vins, el nostre celler canvia depenent de la temporalitat i dels vins que ens van arribant, estem aquí per ajudar-vos. Si voleu tastar de diferents us presentem la nostra selecció de vins a copes, més de 30 referències. Els preus de les ampolles són a tarifa de …\nRecollida al local els dies 31 de …\nTambé per emportar dos plats + postre 12€ / Tambié …


L’agraïment i la felicitació cap als socis del Club que es van desplaçar a Madrid en motiu de la final de la Copa del Rei per la seva demostració de respecte i civisme destaca entre els diferents acords de la Junta\n29 de maig 16\n[[DES_1]] La Junta Directiva, reunida en sessió ordinària en el dia d’avui, vol fer explícit el seu agraïment i la seva felicitació als socis del Club desplaçats a Madrid a la final de la Copa del Rei per la seva nova demostració de respecte i esperit cívic, malgrat tots els condicionants que s’hi van donar en els dies previs. Aquesta actitud de la massa social blaugrana ha estat mereixedora d’elogis i reconeixement oficial per part de l’Ajuntament de Madrid i de la Federació Espanyola de Futbol (RFEF), entre d’altres.\nLa Junta també celebra que tots els socis del Club que van sol·licitar localitat per a la final hi van poder accedir gràcies a les mesures que personalitzaven l’ús de cadascuna de les entrades.\nD’altra banda, la Junta ha aprovat en tots els seus extrems l’acord per ampliar fins al 2028 l’actual contracte de patrocini amb Nike, que finalitzava el 30 de juny del 2018, i que marca una fita en el futbol mundial. L’acord haurà de ser ratificat en la pròxima Assemblea General de Socis del Club, en què s’informarà dels detalls de l’aliança.\nAixí mateix, la Junta ha aprovat impulsar una exposició itinerant de l’Espai Barça per diferents localitats catalanes, entre el 7 de juny i el 9 de juliol, amb l’objectiu de continuar difonent el projecte de transformació de totes les instal·lacions esportives del Club. Després de l’èxit de l’exposició permanent ubicada a la Sala París, que ja han visitat més de 90.000 persones, i que estarà oberta fins al 31 de juliol, la Junta vol apropar el projecte al territori, amb una selecció de la informació bàsica i una explicació a càrrec de diversos membres de la Junta.\nLa Junta també ha aprovat l’alta d’una nova FCBEscola a la localitat de Bombai, a l’Índia, que es posarà en funcionament al pròxim mes de setembre. Es tracta de la segona FCBEscola a l’Índia i la 23a al món.\nPer últim s’han aprovat els nomenaments de Josep Maria Barnils, com a directiu en cap de la Comissió Social, i Dani Sala, com a directiu de la Comissió Social responsable de Penyes.\nLa pròxima reunió de Junta tindrà lloc el dilluns 13 de juny.


Crema de carbassó i cúrcuma - Borges Community\nCrema de carbassó i cúrcuma\nAmb beguda vegetal i pistatxos!\n200 g de beguda vegetal d’ametlla Borges Natura\n80 g de festucs Borges\nEn una sartén amb oli d’oliva verge extra, sofregeix la ceba i el porro a foc mig. Un cop daurats, afegeix-hi el carbassó, pelat, i ofega-ho tot junt. Tira-hi les patates, pelades i tallades a trossos, i cuina les verdures 5 minuts més.\nEn un cassó, posa-hi les verdures i aigua (o brou de pollastre, si ho prefereixes) fins a cobrir-les; procura que no hi hagi un excés de líquid, sinó la quantitat justa perquè es coguin. Afegeix-hi la cúrcuma, salpebre-ho i cuina-ho tot a foc mig durant uns 20 minuts. A continuació, incorpora-hi la beguda vegetal i tritura-ho.\nPreparar l’ou escalfat. Una manera molt fàcil de fer-ho és trencar l’ou damunt de paper film (condimenta’l amb sal i espècies al gust), fer un nus perquè quedi ben segellat i introduir-lo en un cassó amb aigua bullint durant uns minuts.\nDecora cada plat de crema amb un rajolí d’oli d’oliva i completa-ho amb l’ou escalfat i amb uns festucs triturats pel damunt.


La campanya d'incendis a la Catalunya Central es preveu "intensa i curta" - Regió7 :: El Diari de la Catalunya Central\nLa campanya d'incendis a la Catalunya Central es preveu "intensa i curta"\nDesprés de l'incendi de Sant Feliu Sasserra de l'any passat, s'ha invertit en la zona afectada i s'ha triturat la fusta perquè ajudi a la recuperació del sòl\nacn 13.06.2017 | 15:47\nImatge de l'acte celebrat aquest dimarts. David Bricollé\nImatge de l'acte celebrat aquest dimarts.\nLes intenses pluges que van caure el mes de març no seran suficients per preservar els boscos de la Catalunya Central del risc d'incendi ja que aquesta primavera "no ha estat tan plujosa com s'esperava". Això fa que els Bombers, a hores d'ara, puguin preveure que la campanya es presenta "intensa i curta", segons ha assenyalat el cap de la Regió d'Emergències Centre, Francesc Boya. La gran quantitat d'herba que hi ha ara mateix a les zones boscoses, si no plou, s'acabarà assecant i serà combustible que es podrà propagar fàcilment, sobretot a les zones del sud del Bages i l'Anoia. Malgrat això, Boya ha explicat que quan els índex de calor són tan elevats, se sol produir un escalfament molt ràpid de la superfície del mar, cosa que acabarà generant tempestes, i farà que la campanya s'escurci.\nDesprés que una burilla iniciés l'incendi de l'any passat a Sant Feliu Sasserra, un dels més importants al país, els Agents Rurals han fet una crida a la consciència dels conductors. Per la seva banda, Agricultura ha invertit 24.000 euros en la zona afectada i s'ha desenvolupat un pla per triturar la fusta i ajudar a la recuperació del sòl.\nLa previsió que la campanya d'incendis a la Catalunya Central esdevingui "intensa i curta" ve determinada pels alts índex de calor que es poden donar de manera repetitiva durant les properes setmanes. Si l'escalfament continua, llavors també s'escalfarà la superfície del mar, cosa que pot acabar generant tempestes que faran que comenci a ploure a finals de juliol o començaments d'agost. Tot i que aquesta és la radiografia de la situació actual que tenen entre mans els experts, "s'haurà d'acabar de confirmar en les properes setmanes segons avanci la meteorologia", ha assenyalat el cap de la Regió d'Emergències Centre, Francesc Boya. De fet, si l'escenari fos el contrari, i els episodis de forta calor fossin recurrents, "el risc aniria augmentant i la situació als boscos esdevindria molt complexa".\nDe moment, les pluges del mes de març encara manté vius els boscos i per això quan hi ha un incendi, la crema s'alenteix perquè la matèria no és morta. Tot i això, les secades que puguin venir properament condicionaran el desenvolupament dels incendis, ha explicat Francesc Boya, accelerant molt el ritme de crema.\nPer la directora general de Forests, Montse Barniol, compartir la coordinació entre els diferents departaments i institucions és bàsic per afrontar una bona campanya, amb una especial atenció a l'evolució de la meteorologia, i poder anar adaptant l'estratègia a seguir. Segons Barniol, l'objectiu és evitar els grans incendis i ser el màxim d'efectius. "Que un incendi no pugui esdevenir un gran incendi", ha assenyalat.\nUna vintena de parcs i 600 efectius\nEl cap de la Regió d'Emergències Centre, Francesc Boya, ha explicat que el dispositiu segueix la línia de campanyes anteriors. Enguany, la Catalunya Central comptarà amb un total de 20 parcs, 10 de Bombers funcionaris i 10 de Bombers voluntaris, mentre que pel que fa a torres de guaita, n'hi haurà set. Entre els efectius ordinaris i els de la campanya d'estiu, en total hi haurà una plantilla de 587 persones. També destaca la incorporació de vuit aspirants a bomber al parc de Manresa i vuit més al parc de Vic.\nBoya ha destacat que des de l'1 de gener de 2017 fins el 31 de maig ja hi ha hagut 92 incendis, comptabilitzant els que han afectat vegetació agrícola, forestal i urbana.\nUna croada contra les burilles que es llencen per la finestra\nTot i que el nombre d'incendis hagi anat a la baixa els darrers anys (133 el 2000, enfront els 83 del 2016), la percepció general entre la societat no és aquesta, segons ha assenyalat el cap Regional d´Agents Rurals a la Catalunya Central, Jaume Torralba. Tot i això, existeix una casuística que Torralba assenyala com "evitable i negligent", que són les burilles de les cigarretes que es llencen per la finestra dels vehicles en marxa. Entre el 2010 i el 2016 a Catalunya hi ha hagut més d'una desena d'incendis provocats per fumadors, els quals han cremat gairebé 12.000 hectàrees.\nPrecisament, l'incendi de Sant Feliu Sasserra de l'any passat va ser provocat per una burilla. Segons Torralba, cal fer molt pedagogia sobre el fet que les burilles poden ser l'"inici" dels grans incendis "perquè encara hi ha molta gent que no s'ho creu". De fet, quan es llença una burilla per la finestra d'un cotxe en marxa, les espurnes que genera el seu impacte a terra, "és com si s'encenguessin tres o quatre mistos a la vegada".\nEn plena època de treballs al camp, els Agents Rurals també tenen previst desplegar un operatiu que doni suport i informació a l'activitat de sega dels pagesos. De fet, segons Jaume Torralba, hi ha diverses accions que poden realitzar els mateixos pagesos que ajudarien a reduir o minimitzar l'impacte d'un foc als seus camps com és l'establiment de franges de seguretat que impedeixen que el foc les travessi o dur extintors d'aigua durant l'activitat.\nRegeneració després de l'incendi de Sant Feliu Sasserra i canvi climàtic\nEl municipi de Sant Feliu Sasserra ha patit dos incendis entre el 2012 i el 2016. En la primera ocasió es van cremar 232 hectàrees de massa forestal i pràcticament 100 d'agrícoles com a conseqüència de la collita del cereal. Pel que fa a l'any passat, es van cremar un total de gairebé 50 hectàrees forestals i 40 de no forestals com a conseqüència d'una burilla.\nMontse Barniol ha explicat que dins els ajuts de Gestió Forestal Sostenible, el Departament ha dedicat una partida de 24.000 euros exclusivament a la regeneració del territori després de l'incendi als tres propietaris afectats. Aquest ajut va encaminat a facilitar una millor autoregeneració del bosc, tot i que també s'ha facilitat contactes als propietaris perquè poguessin posar al mercat la massa forestal que es pogués aprofitar després de l'incendi.\nEl foc de Sant Feliu Sasserra es troba entre els tres incendis més importants que van afectar Catalunya l'any passat. Tot i això, durant el 2016 no es va produir cap gran incendi de més de 1.000 hectàrees. Segons el director general de Prevenció i Extinció d'Incendis i Salvaments, Juli Gendrau, els incendis cada vegada es deixaran de produir estrictament durant la temporada, entre el 15 de juny i el 15 de setembre com fins ara. La desestacionalització dels incendis, segons Gendrau, és una conseqüència directa del canvi climàtic. Precisament, el canvi climàtic també pot provocar l'existència de períodes crítics i altes temperatures, la qual cosa "tensa molt" el sistema d'extinció perquè provoca incendis simultanis.\nPer la seva banda, la delegada del Govern a la Catalunya Central, Laura Vilagrà, ha destacat que es tracta de la primera vegada que de manera conjunta es presenta la campanya de prevenció i extinció d'incendis. Segons Vilagrà, és important que els diferents agents que participen en un incendi puguin treballar de manera coordinada perquè precisament la Catalunya Central és un dels territoris amb més potencial de patir incendis.


agost 2018 - Pàgina 4 de 4 - maresme360 - Portal de notícies del Maresme\n4 agost, 2018 Josep Lluís Vidal 0\nFa calor. Molta calor. Tenim temperatures de rècord al Maresme. Això és una obvietat. Per altra banda és el que toca, ja que estem just al mig de l’estiu. El cas, es que estem patint ja fa dies unes temperatures …\n3 agost, 2018 Josep Lluís Vidal 0\nEls Mossos d’Esquadra han llençat una alerta a través del seu canal de Twitter demanant la col·laboració de la ciutadania per tal de trobar en Miguel, un noi de 16 anys, veí de Terrassa, que va desaparèixer al voltant de …\n2 agost, 2018 Josep Lluís Vidal 0\nUn menor ha estat detingut per una presumpta agressió sexual a Mataró. Segons publica Mataró Audiovisual, els fet haurien passat a les tres de la matinada del passat 25 de juliol a la plaça Miquel Biada de la ciutat, molt …\nUn incendi obliga a desallotjar una pizzeria a Mataró\nUn incendi a una pizzeria de Mataró situada al carrer de Barcelona número 24 de la ciutat ha obligat a desallotjar els clients de l’establiment. Alguns veïns del mateix edifici han sortit al carrer pel fum que ha provocat el …\nDesarticulada a Mataró una estructura dedicada al reclutament de yihadistes\n1 agost, 2018 Josep Lluís Vidal 0\nLa Guàrdia Civil ha detingut aquest dimecres al matí dos homes de 46 i 36 anys d’edat originaris de les ciutats marroquines de Tetuan i Tànger respectivament, acusats de formar part d’una estructura yihadista dedicada presumptament a la captació i …


Maria Aurèlia Capmany, l'escriptora enamorada de Barcelona betevé\nMaria Aurèlia Capmany, l’escriptora enamorada de Barcelona\nVa tenir molt a veure amb la reforma del Raval\nRedacció programes | diumenge, 4 d'abril del 2021, a les 12.43\nMaria Aurèlia Capmany va néixer i créixer al barri Xino. El seu amor per Barcelona va tenir molt a veure amb la reforma del Raval. Escriptora, intel·lectual, feminista i política, té un carrer dedicat al vell mig del barri que la veure néixer. Des de l’ajuntament de Barcelona, va contribuir a pensar com havia de ser el Raval i tota la ciutat.\nCapmany va néixer l’any 1918 en una família de cistellers, tot i que el seu pare era un folklorista i un intel·lectual que es podria considerar modernista. A les seves memòries recorda les passejades que feia de petita pel barri, que aleshores era conegut com el barri Xino. Des de ben aviat, Capmany va saber que volia estudiar i escriure, i va ser una gran lectora. Finalment va encaminar la seva formació cap a la psicologia i la filosofia, i a partir d’aquí va començar a escriure.\nRodoreda, Roig, Capmany o Laforet han marcat la literatura a través de la mirada barcelonina\nLes seves arrels intel·lectuals són modernistes. De fet, a les seves memòries afirma que ella era una nena modernista: “A casa em feien anar amb tirabuixons, em feien portar una palma plena de dolços… I en canvi, les nenes noucentistes anaven amb el clatell net i, en lloc de la palma, duien el palmó”. Parlar de modernisme als anys 40 implica situar-se en una tradició progressista, d’esquerres i catalanista, que és el què ella sempre va defensar i que la portarà a col·laborar als anys 80 amb el projecte de Pasqual Maragall.\nFeminista compromesa amb la ciutat\nTota la seva obra literària gira al voltant d’uns temes molt concrets, que li interessen com a dona, com a escriptora i també com a ciutadana. El seu gran tema és Barcelona: la Barcelona vista des de la perspectiva de la dona, amb personatges femenins. Una Barcelona, sobretot, del segle XIX. La Barcelona silenciada durant els anys del franquisme. Capmany estava enamorada de Barcelona, perquè en aquesta ciutat, al barri del Raval, hi tenia la seva infantesa.\nAbans dels jocs olímpics, Maragall considerava que el Raval s’havia d’esponjar. Capmany no hi estava del tot d’acord amb aquesta idea. Considerava que aquesta ciutat, aquest barri, té moltes cultures pròpies, gent molt diversa, moltes llengües… i que això calia preservar-ho. Per ella, la ciutat tenia sentit si era el lloc on la gent es podia trobar, podia parlar, barallar-se, queixar-se… Molt probablement, Barcelona, el Raval en concret, serien molt diferents si Capmany no hagués explicat aquest concepte de ciutat a Maragall en un moment en què el projecte de transformació del barri era molt agressiu.\nMaria Aurèlia Capmany va rebre el Premi Sant Jordi de novel·la el 1968 amb l’obra “Un lloc entre els morts” i el Premi Joanot Martorell el 1948 amb “El cel no és transparent”.\n— Dia Internacional de les Dones — escriptors — feminisme — llibres\nLa força i la diversitat de les dones, il·lustrades en un mural a la Model


ᐅ Activitats Teambuilding per Empreses a Massalcoreig - Esportec\nACTIVITATS TEAMBUILDING A MASSALCOREIG PER EMPRESES\nOferim un gran ventall d'activitats de teambuilding a prop de Massalcoreig adaptables tant per a petites, mitjanes i grans empreses.\nExperts en serveis outdoor per a empreses a Massalcoreig\nComptem amb molts anys d'experiència en la realització d’activitats de team building a prop de Massalcoreig per a qualsevol tipus d’empresa. Som especialistes en activitats Físico Esportives en el Medi Natural, i, des d’Esportec, volem donar a conèixer les possibilitats que ofereix el nostre entorn, ja sigui al mar o a la muntanya.\nÉs de coneixement general que la pràctica habitual d’esports o les visites culturals tenen una sèrie de beneficis que aprofiten les empreses per organitzar activitats de teambuilding a Massalcoreig per empreses que fomentin el treball en equip i la cohesió amb l’objecte de millorar la relació entre els treballadors i l’empresa.\nL’estratègia consisteix a realitzar activitats de treball en equip a Massalcoreig fora dels horaris laborals per així generar en els treballadors la sensació que es tracta de jornades d’oci on poden socialitzar amb els seus companys. Per aquest motiu, des d’Esportec, per a qualsevol estació de l’any plantegem una sèrie d'experiències de teambuilding a la zona de Massalcoreig ideals per aconseguir aconseguir el treball conjunt i efectiu dels treballadors arran d’aquestes pràctiques.\nActivitats predefinides a prop de Massalcoreig de Teambuilding\nActivitats esportives i d'aventura a prop de Massalcoreig per a PIMES.\nVolem que les nostres aventures siguin úniques i originals, respectant sempre el medi que ens envolta. Per aquest motiu, treballem contínuament en dissenyar noves activitats esportives per a empreses a Massalcoreig, per tal que pugueu descobrir els indrets més idíl·lics de les nostres contrades.\nSom creadors d'experiències a prop de Massalcoreig. Molts anys d'experiència en teambuilding.\nLes activitats esportives a l’aire lliure, originals i amb certa adrenalina pel mig, estan entre les preferides per les empreses per practicar activitats a Massalcoreig i apropar-se als empleats d’una forma diferent.\nLa idea del teambuilding prové de l’esperit esportiu i la filosofia de treball en grup tradicional d’esports d’equip. Els esportistes han d’aprendre a confiar en els seus companys i assumir el seu rol dins de l’equip per aportar tot el que puguin i aconseguir entre tots guanyar, i això traduït al món empresarial se centra en la millora de la gestió i la productivitat per incrementar els beneficis i aconseguir l’èxit. I aquest és el motiu principal de totes les activitats de treball en equip a prop de Massalcoreig que us proposem.\nOferim tot tipus d'activitats a prop de Massalcoreig, esportives i culturals\nPer oferir el màxim professionalisme i qualitat en els nostres serveis, la nostra plantilla consta de tècnics esportius especialitzats en cadascuna de les les activitats a Massalcoreig que oferim.\nActivitats per a totes les edats a Massalcoreig, 100% sostenibles\nLes activitats esportives a l’aire lliure, originals i amb certa adrenalina pel mig, estan entre les preferides per les empreses per practicar activitats a la zona de Massalcoreig i apropar-se als treballadors d’una forma diferent.\nÉs ben sabut que un grup cohesionat, des de l’amistat i el respecte, és molt més capaç d’afrontar els reptes de la feina, tant a curt com a llarg termini. Per això, des d’Esportec Outdoor Sport proposem diferents jornades d’activitats de team building a prop de Massalcoreig amb l’objectiu de viure experiències que reforcin els vincles personals dins de la plantilla i, així, millorar-ne el rendiment. Pretenem incentivar valors com el treball en equip, la il·lusió, la solidaritat, l’esforç, l’empatia i la cooperació.\nOferim activitats de tota mena a prop de Massalcoreig, des d'excursions i rutes turístiques amb segway o bicicleta elèctrica, visita de cellers amb tastos inclosos, a cursos d'esquí per adults i nens, rutes en kayak i paddle surf, activitats acrobàtiques i parcs d'aventura...\nA Esportec som experts en teambuilding a la zona de Massalcoreig per a petites, mitjanes i grans empreses.


VICTÒRIA DE L'IBERSOL CBT PER 78- 65 EN LA TORNADA A LA COMPETICIÓ - Club Bàsquet TarragonaClub Bàsquet Tarragona\nHome / LEB Plata / VICTÒRIA DE L’IBERSOL CBT PER 78- 65 EN LA TORNADA A LA COMPETICIÓ\nLEB Plata 15 de gener de 2022 , by CB Tarragona Sense comentaris a VICTÒRIA DE L’IBERSOL CBT PER 78- 65 EN LA TORNADA A LA COMPETICIÓ 53\nIBERSOL CBT 78 – 65 UE SANT CUGAT\nDotzé partit de lliga EBA de la temporada 2021-2022. L’equip seguia amb la baixa de Victor Vinós. Bona victòria per encetar l’any pels jugadors de Berni Álvarez, on un gran tercer quart ha acabat decantant el partit. JJ Miguel i Orion amb 16 de valoració i Tugores amb 22 (23 punts i 5 rebots) han sigut els jugadors més destacats per l’ Ibersol CBT, pels visitants Truño i Crespo amb 19 i 22 de valoració han sigut els més destacats.\nÚltim quart on els visitants ràpidament aconseguien un parcial de 0-4 que obligava a Berni a demanar temps mort per reorganitzar l’equip, l’avantatge era de 10 punts a manca de 8 minuts pel final del partit. En la tornada Yoeri aconseguia un altre triple i JJ tancava el rebot i permetia sortir ràpidament al contraatac. El partit ja havia canviat i tot i les alternatives en defensa plantejades pels visitants, els jugadors tarragonins jugaven a plaer. JJ seguia oferint un recital al rebot i palmejant en un rebot ofensiu posava el + 13 en el marcador, l’entrenador visitant demanava temps mort a falta de 6 minuts per finalitzar el partit. Els minuts seguien transcorrint i també l’avantatge blau es feia més gran. Tugores dirigia l’equip a plaer i també anotava a plaer, a manca de 3 minuts el marcador era de 74- 58. El partit arribava al seu final amb un marcador de 78- 65. L’ Ibersol CBT aconseguia començar l’any amb victòria.\n« Previous Article TORNAR A GUANYAR AL SERRALLO\nNext Article » GALERIA FOTOS IBERSOL CBT- UE SANT CUGAT NEGRE\ncb tarragona cbtarragona crònica eba ibersol cbt lliga eba serrallo


Mercè Botella d'Eticom-Som Connexió: "Som una puça molt petita, però volem treballar per donar serveis a les entitats"\nEticom-Som Connexió és una cooperativa de consum que dona serveis de telefonia mòbil a la ciutadania. Un dels somnis llunyans és destinar els beneficis de la cooperativa a les entitats del tercer sector.\nLa Mercè Botella és una de les impulsores de la Cooperativa Sense Ànim de Lucre Eticom-Som Connexió, un projecte de comercialització de serveis de telefonia i Internet, que es regeix per criteris ètics, horitzontalitat, transparència i sostenibilitat. El passat divendres 13 de gener, va fer una xerrada a l'Associació per a Joves TEB, on va presentar el projecte. Hem aprofitat aquesta trobada per fer-li una entrevista i conèixer una mica més a fons aquest projecte tan interessant que pot tenir un impacte molt positiu per les entitats i associacions.\nQuè és Eticom-Som Connexió?\nÉs una Cooperativa de Consum sense Afany de Lucre, que neix per cobrir necessitats de telefonia i connexió a Internet, sent una alternativa real de consum a les grans empreses de comunicació.\nPel nom sembla que hi hagin dos entitats.\nSón dos orígens. Eticom va néixer a el Prat de Llobregat, en un viver d'economia social. Som Connexió neix a Rubí, impulsat per mi mateixa amb l'ajuda de vàries persones. Per Twitter vam comprovar que existia Eticom, ens vam conèixer en persona i al final del 2013 vam decidir que caminaríem plegats. La primera assemblea va ser al març del 2014 i ens vam acabar constituint el 2015.\nEticom és una paraula que no està lligada a un territori i transmet dos conceptes claus: ètica i comunicació. Per la seva banda, Som Connexió ens vincula d'una manera al moviment Som: Som Energia, Som Mobilitat. El nom transmet aquesta voluntat. Les persones són els protagonistes.\nTeniu algun tipus de relació amb Som Energia?\nLa majoria del grup impulsor som socis de Som Energia, i de fet quan ens trobàvem, comentàvem que faltava quelcom similar en el camp de les telecomunicacions. Els impulsors de Som Energia ens van motivar a iniciar aquest procés.\nQui hi ha al darrera d'Eticom-Som Connexió? Un equip promotor?\nDoncs no sé si estem al darrera, al costat o al capdavant! L'equip impulsor és l'Òscar Rando, que n'és el president i un dels impulsors d'Eticom, i jo mateixa com a impulsora de Som Connexió i membre de l'equip de treball. A part de nosaltres dos, ens vam envoltar d'entitats i persones de referència dins el món de l'economia social. Entre totes aquestes persones de referència, vam anar a buscar el Joan Subirats, el Jordi Via, el Ricard Fernàndez, entre d'altres. La idea és que la gent confiés amb les persones i moviments que hi han al darrera del projecte.\nPer tant, diguem que vosaltres teníeu la idea molt clara i que no vau néixer com una associació de persones consumidores.\nLa nostra idea és un projecte de transformació social. Ens agradaria que tot el sector de les telecomunicacions es transformi. La tecnologia és un bé transversal que ha d'arribar a tothom; per aprendre, per cercar feina, per informar-te, per participar políticament, per estar al corrent de la informació... per tot això fa falta la tecnologia i la comunicació. I no pot ser que això només estigui en mans de gent que només li interessa fer diners. La comunicació és un dret molt important, pensa que alguns dels drets humans, ara i aquí, depenen de l'accés a la tecnologia. Per tant, no ha de ser un bé rendible, sinó un bé imprescindible.\nQuants associats té Eticom-Som Connexió?\nJustament per les festes de Nadal, vam arribar a les 2.000 persones associades. El creixement és prou constant i va augmentant mica en mica. El volum de contractes és el que creix a més velocitat, ja que cada persona associada pot tenir tants contractes com necessiti i, a més, apadrinar fins a 5 contractes de persones no sòcies.\nCom es prenen les decisions dins d'Eticom-Som Connexió?\nActualment tenim l'Assemblea de Socis anual i el Consell Rector com a òrgan representatiu amb capacitat per pendre decisions. A l'Assemblea cada soci és un vot i les decisions es prenen de forma democràtica. També s'han creat comissions de treball per a treballar temes concrets. Però som consicents que encara ens falta molt camí a fer per obrir nous canals de participació més directes.\nTot el procés d'evolució i creixement de la cooperativa ha sigut un pèl complexe. Vam néixer sent una cooperativa de consum oferint els serveis a través d'un soci tecnològic. Quan vam detectar que no participàvem de les decisions tècniques, nosaltres mateixes vam veure que no anàvem bé. I vam començar a picar pedra. Aquest procés ens va obligar a centrar esforços en trobar solucions per donar els serveis, i ho hem prioritzat a l'estructura de mecanismes de participació a la cooperativa, més enllà dels legalment establerts. El repte per aquest any és, ara que tenim consolidat el servei de telefonia mòbil, poder oferir a la primavera el servei de telefonia fix i ADSL.\nQuin és el retorn de les persones sòcies sobre els serveis que ofereix la cooperativa?\nEn general és molt positiu. Una de les grans sorpreses que es troben els socis i sòcies, es que si no estan d'acord amb alguna cosa, tenen moltes facilitats de contacte i d'entesa amb nosaltres. Actualment hem tingut algunes incidències tècniques amb l'operadora que ens dóna el servei, però ràpidament podem oferir alternatives.\nPel que em dius, no esteu utilitzant una xarxa pròpia de tecnologia mòbil...\nAixò és impossible en el cas de la tecnologia mòbil. La legislació restringeix qui té i pot utilitzar les infraestructures de telecomunicacions. Pel que fa a la infraestructura de banda ampla, l'única manera d'arribar a la majoria de les persones interessades en els nostres serveis, que estant geogràficament molt disperses, és mitjançant les infraestructures d'operadores que ja les tenen desplegades.\nO sigui, les antenes, oi?\nSí. Les antenes de telefonia mòbil. Les ones per on circulen les dades de la telefonia mòbil, són un bé escàs. I això s'ha de regular molt bé ja que no és un espai infinit. Aquest espai està repartit en diferents trossos: comunicacions de seguretat, telefonia mòbil, TDT...\nI vosaltres no podeu gestionar aquestes infraestructures?\nQuan parlem d'infraestructures hem de diferenciar les de tecnologia mòbil i les de banda ampla. El desplegament i gestió de les infraestructures de tecnologia mòbil, es van licitar i van guanyar la concessió: Movistar, Vodafone, Orange i Yoigo. Són els únics que les poden explotar i gestionar. Amb les infraestructures de banda ampla, o sigui les línies de telefonia fixe, l'operador és Movistar, per la seva procedència. Movistar està obligada a cedir l'ús de la infraestructura de coure com a operador dominant, segons els criteris que estableix la CNMC (Comissió Nacional dels Mercats i la Competència).\nMovistar, Vodafone, Orange i Yoigo. Són els únics que les poden explotar i gestionar les infraestructures de tecnologia mòbil.\nI en el cas de la fibra òptica funciona igual?\nEl tema de fibra òptica funciona diferent. La infraestructura de fibra, encara no és gaire evident qui té una posició dominant en el sector i, en aquest sentit, la CNMC ho té difícil per obligar a un operador a oferir a altres operadors a un preu majorista regulat per la comissió. Actualment cada operadora està desplegant la seva pròpia infraestructura de fibra òptica i en alguns carrers es pot veure com aquestes infraestructures estan duplicades (hi passen dues operadores). Això provoca la restricció de seleccionar proveïdor. Significa que si vols tenir fibra òptica, hauràs de conformar-te amb les empreses que arriben a la teva zona. Només passa a l'estat espanyol, a la resta de països europeus no és així. Cada país europeu té una única infraestructura de desplegament. Imagineu-vos si cada companyia d'aigua hagués de fer obres per passar el seu tub d'aigua pels carrers!\nI l'operadora mòbil?\nActualment funcionem amb un operador mòbil, Más Móvil que opera amb la xarxa d'antenes d'Orange. Recentment, Más Mòvil, ha comprat YOIGO que té infraestructura pròpia d'antenes. Nosaltres podem canviar de proveïdor quan ho creguem convenient.\nPer tant, la relació entre vosaltres i l'operador mòbil ha de ser molt bona\nÉs una relació molt bona i ens miren amb interès i curiositat. Han al·lucinat amb el nostre creixement de socis i sòcies. Encara més, veient que aquestes persones han d'ingressar una quota de 100€ per ser associats i associades d'Eticom-Som Connexió. Tothom regala de tot perquè la gent es faci clients i clientes. I nosaltres exigint un desemborsament inicial, tenim un ritme de creixement molt fort. L'operadora mòbil veu que és quelcom insòlit!\nPotser veuen el potencial de l'economia social.\nNo, perquè no parlen aquest llenguatge. Jo crec que ens veuen com un operador comercial molt interessant. Però realment som d'un altre món!\nDe cara al futur us agradaria utilitzar xarxes lliures i neutrals com les de Guifi.net?\nÉs la nostra vocació i un dels nostres grans objectius. Ara, per arribar a tothom, no ens queda altre remei que contractar operadors que arriben a tot arreu. Però per fer aquests desplegaments de xarxa oberta, lliure i neutral en algun territori, necessitem tenir una massa social gran per fer front a els inversions i els riscos.\nDeu ser una mica com el que passa a Som Energia, oi?\nSí. I això és lent. I ja veurem ben bé com fer-ho. Però està clar que ara necessitem les operadores de telefonia per fer aquest creixement. I si, de pas, podem transformar aquestes operadores, hi haurà un potencial molt gran.\nHas parlat de serveis de comunicacions per la ciutadania. Però teniu pensat un tracte especial per les entitats, associacions i ONGs?\nDes del mes d'abril de l'any passat, estem treballant amb una operadora per poder esdevenir una central de compres dels serveis de telecomunicacions per a les entitats del tercer sector i les organitzacions de l'economia social. Encara hi estem treballant, però com a cooperativa de consum hem donat prioritat a la línia de treball orientada a donar servei de fix i Internet de consum domèstic, que seria la major part de la nostra base social. Encara som una puça molt petita, però continuarem treballant per ser una central de compres i donar serveis a les entitats.\nEncara som una puça molt petita, però continuarem treballant per ser una central de compres i donar serveis a les entitats\nPerò a part dels serveis, també ens han dit que aquest sector pot donar marges si tens una gran massa crítica de persones consumidores. I aquests marges, en un futur, ens agradaria donar-los al tercer sector i el bé comú. Per això som una cooperativa sense ànim de lucre.\nmercè botella, som connexió, telèfons mòbils, Internet, accessibilitat i tecnologia, xarxes socials i internet


Museus a casa: Joan Duran i Rafael Sala | Masia d'en Cabanyes\nper Masia el abr. 27, 2020 • 9:56 No hi ha comentaris\nJoan Duran i Rafael Sala\nTarongers a la Masia d’en Cabanyes, Rafael Sala, 1911\nTarongers a la Masia d’en Cabanyes de Rafael Sala (1891-1927) i Cos meu, paraula, X de Joan Duran i Ferrer.\nRafael Sala i Marco és un dels pintors vilanovins representants de l’avantguarda catalana que va fer un periple internacional i recorregut poc comú en els artistes de l’època. Tarongers a la Masia d’en Cabanyes va ser pintat l’any 1911, just abans de marxar a Munic amb només 20 anys. Munic, en aquell moment, era un destí contracorrent del que feien altres artistes catalans que triaven París. De fet, aquesta ciutat uneix Rafel Sala i el seu amic i pintor Alexandre de Cabanyes que hi va marxar uns anys abans.\nEl Rafel Sala d’abans de Munic i el de després de Munic i del seu periple vital i professional – Florència, Nova York i Mèxic – estan del tot allunyats. Certament, la seva pintura abans de marxar, com l’obra que avui comentem i entenem que va realitzar fruit de l’amistat amb Alexandre de Cabanyes, s’emmarca encara en la corrent impressionista i post impressionista: arbres florits, pinzellada solta i pintura colorista. Passió pel color per sobre del dibuix.\nEn aquesta pintura impresionista hi fem conviure el poema Cos meu, paraula, X del poeta Sitgetà Joan Duran i Ferrer, que és recollit a Nua cendra (Editorial 3i4, 2020), un llibre amb el qual va guanyar el premi Vicent Andrés Estellés de poesia. El jurat va distingir-lo amb aquest guardó per la seva precisió formal, intel·ligència expressiva i intensitat controlada.\nAquest poema, Joan Duran el va llegir i compartir de manera virtual, el dia 23 d’abril de 2020, des del seu confinament, en l’acte de Sant Jordi a la Masia d’en Cabanyes.\nCos meu, paraula, X\nQuan fora d’aquesta veu\ntot se’ns manifesti:\nen la fonia de la fusta,\nd’un fruit deshabitat.\nTags: art, Joan Duran, Poesia, Rafael Sala\nPost anteriorAVUI PARLEM: La cuina al segle XIX Següent postAVUI PARLEM: Paisatge de Joaquim de Cabanyes al Museu Víctor Balaguer (I)


Tot a punt per a la Festa Major de Sants amb un programa ple d’actes i activitats accessibles - Diari de la Discapacitat\nInici Cultura Tot a punt per a la Festa Major de Sants amb un...\nCartell de la Festa Major de Sants 2019 // Foto: Ajuntament de Barcelona\nEl proper 24 d’agost, dia de Sant Bartomeu, arrenca una nova edició de la Festa Major de Sants, que s’allargarà fins el diumenge 1 de setembre amb un programa ple d’actes accessibles per a les persones amb discapacitat. Entre una gran varietat destaquen els següents:\n– Divendres 23 d’agost a les 17h des de la Seu del Districte. Visita guiada pel barri de Sants. Accessible per a tothom. Les persones interessades s’han d’inscriure prèviament a: info@fdc.cat posant a l’assumpte “visita guiada a Sants” o bé trucant al 932680477\n– Dissabte 24 d’agost a les 20h al Parc de l’Espanya Industrial. Pregó de Festa Major a càrrec de Toni Rovira. Amb interpretació en llengua de signes i subtitulació.\n– Diumenge 25 d’agost a les 10.30 h des de la Seu del Districte. Visita guiada pel barri de Sants. Accessible per a tothom. Les persones interessades s’han d’inscriure prèviament a : info@fdc.cat posant a l’assumpte “visita guiada a Sants” o bé trucant al 932680477\n– Dilluns 26 d’agost a les 19.30 h al Parc de l’Espanya Industrial. Lliurament de premis del Concurs de guarniment de carrers. Amb interpretació en llengua de signes.\n– Dimarts 27 d’agost de 17h a 19h des de la plaça de Bonet i Muixí. Visita pels carrers guarnits. Amb audiodescripció per a persones amb dificultats de visió. Activitat gratuïta amb inscripció prèvia. Inscripcions: Envia un email a subtil@subtil.cat o truca al 649005207. Més informació a subtil.cat/2019/07/01/visites-audiodescrites\n– Divendres 30, dissabte 31 i diumenge 1 de setembre a les 18 h des de la Seu del Districte. Visita guiada a set punts d’importància històrica i patrimonial del barri. Accessible per a persones amb mobilitat reduïda. Màxim de 20 persones. Activitat gratuïta amb inscripció prèvia a partir del 26 d’agost al CC Cotxeres de Sants (c. Sants, 79)\nArticle anteriorASPID farà tres cursos formatius gratuïts per a persones amb discapacitat que busquen feina\nArticle següentMor Joan Bertran i Reguera, actual president d’honor de l’Associació Esclat de Barcelona


El ple va comptar amb l’absència de la regidora del PSC Erica Ruiz. FOTO: Ajuntament\n25/09/2019 - 15:27h\nLa CUP rep total suport al ple per una moció que proposa que homes i dones tinguin igual presència en les activitats que s’organitzen a la vila\nAquest dimarts es va reprendre el calendari de sessions de l’Ajuntament de Sant Sadurní després de la pausa de l’agost, amb un ràpid ple ordinari de setembre que es va resoldre en poc més d’una hora. La sessió de setembre va arrencar amb una declaració institucional d’emergència climàtica, i amb la validació del cens a 1 de gener de 2019, que és de 12.887 habitants.\nEn l’apartat de mocions, el consistori va aprovar per unanimitat una document en defensa de la pagesia i per reclamar un preu just del raïm per a l’elaboració de vi i cava, qüestió que en les darreres setmanes ha denunciat el sector vitivinícola i que està comptant amb el suport de les administracions locals i comarcals.\nTots els grups també van donar suport a una moció de la CUP per garantir la presència paritària en els esdeveniments que organitza l’Ajuntament, en especial aquells de major difusió, com les Fires i Festes, que va ser assenyalat per la formació cupaire com a principal exemple del desequilibri pel que fa a la presència i participació d’artistes dones i homes.\nDes del govern i en especial la regidora de Cultura, Marta Castellví, va acceptar el compromís d’impulsar polítiques en aquest mandat, però va replicar recordant la participació femenina que sí és paritària en d’altres esdeveniments culturals i festius, així com la presència femenina en d’altres tasques de les Fires més enllà dels artistes que pugen als escenaris.\nEl ple va ajornar una moció de Sant Sadurní En Comú per a l’elaboració d’un cens animals i la creació d’un banc d’ADN, una proposta que vol trobar solució a la problemàtica dels excrements d’animals domèstics que habitualment es troben a la via pública.\nEs va acordar debatre-ho més endavant per tal de treballar en un document més consensuat. També a l’inici de la sessió es va ajornar la declaració institucional de rebuig al pagament dels deutes de les famílies a Endesa i l’amenaça de l’empresa a impulsar talls en el subministrament si no s’eixuguen els rebuts pendents.\nA l’apartat de precs i preguntes, la CUP va consultar pels criteris que adoptaria el nou regidor de Promoció Turística en relació a la cessió i gestió d’usos de les instal·lacions de la Fassina de Can Guineu. També va recuperar la proposta d’ impulsar un viver de celleristes , arran de la visita de l’Ajuntament de Vilafranca al projecte que hi ha a la Conca de Barberà. I va demanar a l’Ajuntament una política activa per combatre els rumors i posicionaments amb tics xenòfobs que darrerament s’han detectat al municipi.\nDes del PSC, es va recordar el prec formulat fa alguns mesos per millorar i netejar espais públics i façanes amb grafitis i altres elements que embruten la via pública. Es va incidir també en l’acord aprovat pel ple per dur a terme una millora integral al Parc de la Rambla, espai en què també van assenyalar la necessitat de ser sensibles amb el descans dels veïns, apuntant la intensa agenda de concerts i activitats a la nit que es van programar a les darreres Fires i Festes.\nEl grup socialista va demanar també una millora al ferm de carrers com el César Martinell o el Pompeu Fabra, la reparació de la il·luminació a la rotonda situada davant la comissaria dels Mossos d’Esquadra; informació sobre la decisió de Mercadona de tornar a obrir el centre logístic de Sant Sadurní, i la participació de Sant Sadurní a les Marxes liles per la dignitat que s’estan organitzant.\nEl govern va donar resposta a diverses de les qüestions, informant al plenari, entre d’altres, que Mercadona havia traslladat fa un temps l’Ajuntament la seva intenció de reprendre l’activitat, que vol obrir la possibilitat que treballadors tornin al centre logístic de la vila, i també que no preveu recuperar el servei d’escola bressol.\nTambé es va explicar que s’està a punt d’aprovar un pressupost per a contractar un servei especialitzat de neteja de grafitis i que és una prioritat del govern posar ordre i condicionar els espais de la via pública, com al Parc de la Rambla, que presenta zones força degradades. També va apuntar la voluntat d’ iniciar una nova campanya de reasfaltat de carrers.\nEs va explicar també que es revisaran els criteris per a la cessió dels espais de La Fassina i es va assumir també la necessitat de prendre mesures des de l’Ajuntament, amb accions transversals per combatre certs comentaris racistes.


El grup més nombrós, amb 14.149 persones, es concentra en les visites guiades dels dimarts (requereixen cita prèvia) i els dissabtes i diumenges (que no necessiten reserva). Les visites són gratuïtes i, a més, d'un recorregut per la història de Sant Miquel dels Reis s'accedeix a les exposicions vigents en el moment.\nProp de 12.000 persones han visitat les exposicions programades durant el passat exercici la Biblioteca Valenciana: 'Guillermina Medrano, María Moliner i la seua contribució a la democratització de la cultura', 'Trobada amb Escriptors. Animant a la Lectura', 'Imaginari. El món de Miguel Calatayud' 'València i la Seda', Premsa satírica i cultura popular valenciana. Dels col·loquiers a la cibersátira' i 'Cervantes i Shakespeare. 400 anys'.\nLes trobades literàries amb escriptors i els tallers per als centres escolars són les activitats del cicle d'animació a la lectura que més afluència de públic atrauen amb 4.400 i 3.000 participants, respectivament. També es van representar obres teatrals 'El juez de los divorcios' i 'El retablo de las maravillas de Miguel de Cervantes.\nL'acte més multitudinari celebrat al monestir de Sant Miquel dels Reis va ser el passat 15 de novembre, quan es va retre homenatge als presos empresonats al monestir de Sant Miquel dels Reis durant la Guerra Civil espanyola i la dictadura franquista, que va congregar 900 familiars de presos.\nLa resta de visitants ha acudit durant les jornades de portes obertes de la Biblioteca Valenciana, les jornades de portes obertes de l'Acadèmia Valenciana de la Llengua i altres activitats culturals com ara conferències, jornades i presentacions de llibres organitzades per la Generalitat o per entitats privades que trien Sant Miquel dels Reis.


Alba, d’Octavia E. Butler | Café Librería\nLa Lilith desperta en un habitacle. Li donen roba, li donen menjar, però no sap on és ni qui són els seus captors. Fins que es presenta un d’ells al seu davant, i la protagonista haurà de replantejar-se tot el que creia saber del seu món.\nAixí arrenca Alba, primer llibre de la saga Xenogènesi. En aquesta primera part, coneixerem a la Lilith i una mica més del seu entorn. On és realment? Què va passar a la Terra?\nCrec que és important entrar a aquest llibre sense saber-ne gaire de l’argument, ja que hi ha una part molt interessant a la trama i és la confusió que sent la protagonista envers el que la rodeja. Si tu, com a lectora, entres sabent-ne massa, perd part de la gràcia de l’experiència. Sí que explicaré el més bàsic. La Lilith es troba a una nau, i els seus amfitrions són uns éssers anomenats Oankali que seran els seus mentors i la seva nova família.\nAquesta lectura és addictiva pel que explicava anteriorment: necessites saber què està passant, sortir de “l’habitació” i esbrinar, adquirir coneixements sobre la situació de la Lilith.\nAprofitant que ens trobem davant d’una espècie totalment diferent de la nostra, Butler desenvolupa una anàlisi sobre el comportament humà, la dinàmica de grups i sobre l’ésser humà com a individu que ens farà donar més d’una volta al cap. A mesura que avança la història, i es vagin afegint nous components a aquesta història, comprendrem que tot això és part d’una cosa molt més gran, i que la Lilith haurà de prendre algunes decisions que afectaran no només al seu destí, sinó als supervivents humans que romanen vius. Perquè evidentment, els Oankali no els van salvar per a no res.\nComplexa i en certa manera força trista, Alba és una novel·la a vegades força dura i crítica amb l’ésser humà. Tot i estar escrita vora els anys vuitanta, trobarem dolorosament actuals les reaccions i els problemes humans, tot i ser en una situació tan complicada. Estem condemnats a repetir els mateixos errors?\nEntrada per la porta gran de l’editorial Mai Més al panorama narratiu de la ciència-ficció en català amb aquest Alba, d’Octavia E. Butler. Edició de tapa dura, amb sobrecoberta i il·lustració de Vorja Sánchez.\nValoració: Moka i xocolota\nLa pots aconseguir a Lektu\npor Café de tinta en 9 octubre, 2020\n← Editorial Cuarto de Inverno\nLa amiga estupenda, de Elena Ferrante →


El primer gest del govern de Cuba després de quatre dies de protestes – CATzona\nEl primer gest del govern de Cuba després de quatre dies de protestes\nSense comentaris a El primer gest del govern de Cuba després de quatre dies de protestes\nEls viatgers que arribin a Cuba podran portar menjar, productes de neteja i medicaments sense límits des de la propera setmana, va anunciar aquest dimecres el primer ministre, Manuel Marrero, en un moment d’extrema escassetat i malestar social que va fer detonar una inèdita onada de protestes a tot el país.\nLa mesura excepcional, aprovada d’urgència amb una resolució del Ministeri de Finances i Preus, entrarà en vigor dilluns vinent i es mantindrà almenys fins al 31 de desembre, va anunciar el número dos de l’executiu presidit per Miguel Díaz-Canel.\nL’anunci arriba després d’una sèrie de protestes en diverses localitats del país, les més grans en sis dècades, en les quals part dels manifestants van expressar el seu descontentament amb el Govern per l’escassetat d’aliments, productes de neteja i medicaments, així com altres problemes com els talls de llum o la falta de llibertats.\nLa legislació vigent a Cuba sobre la importació d’equipatge consisteix en un complex sistema de punts i límits de pes que estableix aranzels als excessos d’articles portats pels viatgers. En el cas dels medicaments, es permet introduir al país fins a 10 quilograms. Des de dilluns s’eliminaran totes aquestes restriccions en els punts d’entrada a Cuba excepte en els aeroports de Cayo Coco i Varadero, va indicar el primer ministre.\nUna mesura limitada\nEs preveu que l’efecte d’aquesta mesura sigui limitat, almenys a curt termini, ja que a causa de la pandèmia els vols internacionals que operen des de Cuba es limiten a uns quants a la setmana, part d’ells en la ruta l’Havana-Madrid, i les connexions amb països de l’entorn com els Estats Units, Mèxic i Panamà es troben reduïdes al mínim.\nCuba ha vist agreujar-se la seva endèmica crisi econòmica amb la pandèmia -que ha deixat el sector turístic sota mínims-, les sancions econòmiques imposades pels EUA durant la passada administració de Donald Trump i mesures de xoc internes de qüestionada eficiència, entre altres factors.\nMenys vols, menys articles necessaris\nAixí, han escassejat cada vegada més els aliments, productes de neteja i medicines en els últims mesos, en els quals a més s’ha reduït dràsticament el nombre de vols, i per tant la quantitat d’articles portats des de l’estranger per particulars, que en molts casos els comercialitzaven al mercat negre cubà.\nPrecisament l’escassetat de productes bàsics, unida als continus talls de llum, van empènyer els veïns de San Antonio de los Baños (30 km a l’est de l’Havana) a prendre els carrers per demanar el canvi, la qual cosa va esperonar protestes similars en desenes de localitats de tot Cuba, amb nombrosos enfrontaments i detencions.\nD’altra banda, des de Cuba i l’estranger es van llançar campanyes a l’inici d’aquest mes per reunir medicines i buscar maneres d’enviar-les a l’illa, que a més pateix el seu pitjor rebrot de la covid-19 amb rècord d’infectats i morts totes les setmanes.\nFoto principal: Protestes en Cuba / EFE\n← La decisió del TC anul·la més d’un milió de multes → Carles Costa ensenya què fa durant la nit en les seves vacances d’estiu


TAC12 TV - El CF Montblanc es queda a un gol de l'ascens a Segona Catalana\nEls montblanquins s'han imposat a La Pastoreta (2-1) però no han pogut remuntar l'1 a 0 de l'anada i continuaran a Tercera Catalana. En qualsevol cas el tram final de curs dels d'Albert Pérez ha estat notable.\nPoc abans del descans Joan Soriano ha igualat l'eliminatòria amb el primer gol local del partit (42') però just en arrencar la segona meitat Gabriel ha aconseguit l'1 a 1 (48'). Al minut 82 Soriano ha marcat de nou per revifar les esperances dels de la capital de la Conca de Barberà, que s'han quedat així a un sol pas de l'ascens.\nUn CF Montblanc que no podrà acompanyar el curs vinent a Segona Catalana la UE Valls, el CF Vila-seca i el Torreforta.\nMés en aquesta secció: « El CF Montblanc ha de capgirar l'1 a 0 per pujar a Segona Catalana L'Arxiu Comarcal de la Conca amplia el seu fons »


Dinars i Festes – Anigami parc\nArrodoneix el dia amb un bon dinar! Menús KM0 cuinats al moment\nAl Parc d’Aventura Anigami t’oferim un espai idoni al mig del bosc on organitzar la teva festa o trobada familiar. Prenem totes les mesures Anigami-Covid19 per generar un espai protegit i segur.\nEscenari de concerts, carpa gegant, sala privada, restaurant i servei de barra, pàrquing, etc.\nVeniu a celebrar l’aniversari dels més petits. 4 hores d’activitats a escollir: tirolines, circuits aèris, escalada, tir amb arc, slackline…El Parc d’Aventura Anigami és el millor lloc on gaudir d’un aniversari d’aventura!\nAl Parc d’Aventura Anigami hi trobaràs també un servei de Bar-Braseria amb una oferta àmplia i econòmica per a cada ocasió, amb menús barbacoa a partir de 12€ per persona. Tenim una capacitat de fins a 300 persones i diversos espais coberts o a l’aire lliure on et sentiràs com a casa.\nDescarrega’t el Pdf adjunt on trobaràs els menús 2020


Com serà la Terra d'ací a cinc-cents anys?\nSi mirem enrere aquests darrers cinc-cents anys, la part viva de la Terra, anomenada biosfera, ha canviat dràsticament\nPer: Michael A. Little i William D. MacDonald\nEls científics poden fer previsions bastant precises sobre el futur. Però predir com serà la Terra d’ací a cinc-cents anys és una tasca difícil perquè hi ha molts factors en joc. Imagineu-vos Cristòfor Colom el 1492 provant de predir com seria Amèrica avui dia.\nSabem que hi ha dues menes principals de processos que canvien el planeta: un de relacionat amb els cicles naturals, com gira el planeta i es mou al voltant del sol; i un altre, causat per les formes de vida, especialment els éssers humans.\nLa Terra canvia constantment. Trontolla, l’angle d’inclinació canvia i fins i tot l’òrbita, sigui per a acostar-se sigui per a allunyar-se del sol. Aquests canvis passen al llarg de desenes de milers d’anys, i han estat responsables de les glaciacions. En termes geològics, cinc-cents anys no són gaires.\nEls humans canviem el planeta\nLa segona gran influència al planeta són els éssers vius. Els efectes són més difícils de predir. Alterar una part d’un ecosistema pot desestabilitzar moltes més coses. Els éssers humans, en particular, canvien la Terra de moltes maneres.\nTalen els boscs i destrueixen hàbitats de la fauna per construir ciutats i cultivar. Traslladen espècies invasores pertot el planeta i alteren els ecosistemes. També contribueixen a l’escalfament global. La gent provoca el canvi climàtic, sobretot per la crema de combustibles fòssils, que alliberen més gasos d’efecte hivernacle a l’atmosfera que no pot suportar el planeta.\nHabitualment, aquests gasos atrapen l’escalfor del sol de la mateixa manera que ho fa el vidre d’un hivernacle i mantenen la Terra més calenta que no tocaria.\nEl resultat de massa diòxid de carboni és que les temperatures creixen, i això pot causar dies d’estiu perillosament calorosos i el desgel de Grenlàndia i l’Antàrtida. El desglaç fa créixer els oceans i provoca inundacions en zones costaneres.\nLa Terra afronta això en aquests moments. Aquests canvis podrien donar pas a un planeta molt diferent d’ací a cinc-cents anys, i dependrà de la voluntat dels éssers humans de canviar els costums. Un planeta que s’escalfa també pot contribuir a fer que hi hagi fenòmens meteorològics extrems com ara onades de calor, tempestes i sequeres que poden canviar-lo. Totes les formes de vida són en perill.\nAprendre d’aquests darrers cinc-cents anys\nSi mirem enrere aquests darrers cinc-cents anys, la part viva de la Terra, anomenada biosfera, ha canviat dràsticament. El nombre d’éssers humans ha passat d’uns 500 milions de persones a més de 7.500 milions. Més de 800 espècies de plantes i animals s’ha extingit arran de l’activitat humana durant aquest període. A mesura que la població humana creix, unes altres espècies tenen menys espai per vagar per la Terra. L’augment del nivell del mar implica encara menys terra, i l’augment de la temperatura farà que moltes espècies emigrin a climes millors.\nNo tots els canvis de la Terra són causats per l’ésser humà, però n’ha empitjorat alguns. Un dels principals reptes actuals és d’aconseguir que la gent deixi de fer coses que originen dificultats, com ara cremar combustibles fòssils que contribueixen al canvi climàtic. És un problema mundial que requereix que els països d’arreu del món i la gent que els habita treballin cap a un mateix objectiu.\nTornant a Cristòfor Colom, probablement no podria haver imaginat una autopista plena de cotxes o un telèfon mòbil. Sens dubte, la tecnologia també millorarà els cinc-cents anys vinents. Però, ara per ara, les solucions tecnològiques no s’han desenvolupat prou de pressa per a resoldre el canvi climàtic. Continuar fent el mateix i esperar que algú ho arregli més endavant és una opció arriscada i costosa.\nLa Terra d’ací a cinc-cents anys pot ser irreconeixible o, si els humans estan disposats a canviar els seus comportaments, pot persistir amb els boscs, oceans, camps i ciutats durant molts segles més.\nMichael A. Little i William D. MacDonald són professors emèrits d’antropologia i geologia a la Universitat Estatal de Nova York. Aquest article es va publicar originalment a The Conversation.


TRACTAMENT DEL VERTIGEN POSICIONAL PAROXÍSTIC BENIGNE (VPPB) - Fisiosalut\nEl primer que hem de fer és aprendre a diferenciar si el que patim és “vertigen”, “mareig” o “inestabilitat”.\nEl mareig és una sensació de “caminar entre núvols”, de “surar”, de “dur unes copetes de més”. El mareig i la inestabilitat poden tenir moltes causes, entre elles, patologia cervical.\nEl vertigen, en canvi, és la sensació il·lusòria de fer voltes dins un espai o bé que aquest gira al nostre voltant (per exemple, que l’habitació fa voltes). El vertigen mai no és degut a trastorns de la zona cervical.\nHi ha diversos tipus de vertigen.\nEl que nosaltres tractem amb la TÈCNICA D’EPLEY és el:\nVERTIGEN POSICIONAL PAROXISMAL BENIGNE (VPPB):\nCaracterístiques del VPPB:\n– Apareix, només, quan hi ha un canvi en la posició del cap\n– Dura menys de dos minuts\nCausa del VPPB:\nAquest vertigen posicional té una causa totalment mecànica que té relació amb el sistema vestibular perifèric. No se soluciona, per tant, amb fàrmacs de cap mena.\nEl sistema vestibular està format per parts de l’oïda interna i del cervell, que processen la informació sensorial relacionada amb el control de l’equilibri i el moviment ocular.\nAl sistema vestibular perifèric hi ha uns “saquets” centrals: l’UTRICLE i el SÀCUL, i tres CONDUCTES SEMICIRCULARS que els comuniquen. Cada una d’aquestes parts és l’encarregada de transmetre una informació concreta al nostre cervell; aquesta informació determina l’equilibri del cos humà.\nEls conductes semicirculars estan plens d’endolimfa (un líquid clar que omple les membranes) i són els encarregats d’informar el cervell sobre l’acceleració i la desacceleració dels moviments rotacionals.\nL’utricle i el sàcul, a més d’endolimfa, contenen una mena de cristallets anomenats otòlits, que els permeten ser sensibles a la gravetat i l’acceleració lineal.\nA vegades alguns otòlits passen a algun dels conductes semicirculars: és aleshores quan apareix el VERTIGEN POSICIONAL PAROXISMAL BENIGNE. La persona afectada pateix un vertigen (sensació il·lusòria que tot gira al seu voltant) molt intens, apareix sempre associat a algun moviment del cap i té una durada d’entre un i dos minuts (fins que els otòlits tornen a sedimentar i deixen de moure’s).\nMalgrat que l’atac de “vertigen” té una durada curta, la sensació de malestar pot durar hores.\nTractament del VPPB:\nSi la causa és mecànica, el tractament no pot ser mèdic, sinó mecànic:\nLa TÈCNICA d’EPLEY o de reposicionament dels otòlits consisteix en una sèrie de moviments que fa el/la terapeuta per col·locar-los de nou dins l’utricle. Aquesta tècnica no és dolorosa i es fa en una sessió dins la mateixa consulta.\nAbans d’aplicar la tècnica es fa una valoració per descartar altres afectacions i per determinar quin és el conducte semicircular afectat.


Condemnen una cuidadora per estafar una dona a Figueres - Diari de Girona\nCondemnen una cuidadora per estafar una dona a Figueres\nL'acusada acompanyava la víctima, de 84 anys, al banc i retirava quantitats elevades que es quedava\nariadna sala 20.12.2019 | 00:36\nCondemnen una cuidadora per estafar una dona a Figueres figueres\nUna dona que va treballar durant l'any 2017 com a cuidadora d'una dona de 84 anys de Figueres ha estat condemnada a pagar-li 30.000 euros per una estafa que segons les acusacions ascendia fins a més de 90.000 euros.\nAmb tot, la secció Quarta de l'Audiència de Girona va considerar ahir demostrat i així ho va reconèixer l'acusada, N. O. O, que va quedar-se il·lícitament 33 mil euros de la víctima, i que els va obtenir de forma continuada en diverses visites a l'entitat bancària per extreure diners. Segons les acusacions, l'acusada va «aprofitar-se» que la dona tenia les capacitats cognitives molt deteriorades. La defensa i les acusacions van arribar a un acord que no es podrà recórrer que resol el compliment d'una pena de 20 mesos de presó en llibertat sempre que l'acusada pagui el deute abans del 31 de gener de l'any vinent i no reincideixi durant 3 anys. De fet, se li ha aplicat un atenuant de reparació del dany donat que ja ha pagat part del deute decretat, uns 23 mil euros.\nDurant la vista, la proccessada va acceptar els càrrecs i va accedir a pagar una multa de 1.800 euros a la víctima. Això va permetre a les parts arribar a una conformitat per un delicte d'estafa continuada, que va reduir 62.000 euros del deute denunciat. Això es deu al fet que el pèrit ha demostrat que una part de la quantitat extreta per l'acusada, uns 25.000 euros, es corresponen a despeses de transport i al seu salari com a treballadora seva. A més, les acusacions tampoc han pogut reclamar una donació privada de 37 mil euros firmada per la víctima i que també ha estat validada pel pèrit.\nLa tesi de les acusacions precisament sostenia que «totes les operacions» fetes per l'acusada les va fer sempre acompanyada de la víctima, però que aquesta «no sabia què estava succeint».\nTal com consta als escrits d'acusació de la fiscalia, l'any 2017 la processada va conèixer la víctima al centre d'atenció primària de Vilafant, on treballava, i va oferir-li treballar per a ella com a cuidadora per facilitar-li la seva mobilitat, ja que disposava d'un vehicle propi. Tot plegat ho va fer «coneixent a priori el deteriorament cognitiu que ja aleshores patia la dona».\nA partir del març del mateix any va iniciar-se la relació laboral i així va ser quan l'acusada va començar a acompanyar la víctima a l'entitat bancària de Figueres on extreia diners en efectiu del seu compte d'estalvis.\nLes extraccions les feia sempre en presència de la dona, «parlava en nom seu» i tenia accés a les contrasenyes. La fiscalia apunta que «va arribar a exigir que li facilitessin el codi PIN de la llibreta d'estalvis» i que se li autoritzés l'accés al compte bancari presentant una sol·licitud que se li va denegar.


La Comunitat Valenciana és l'autonomia amb menor incidència d'Espanya - À Punt\nDiversos vianants caminen pels carrers de Miranda de Ebro (Burgos), localitat confinada per l'elevada taxa de contagis / Santi Otero (Efe)\n28 de setembre 2020 - 19:14\nLa Comunitat Valenciana és la comunitat que presenta la menor proporció de contagis per cada 100.000 habitants. Un fenomen que en els informes tècnics s’anomena “incidència acumulada”, durant les últimes dues setmanes. Aquesta xifra se situa en 101,12 casos cada 100.000 habitants, cosa que suposa quasi una tercera part de la mitjana espanyola, que se situa en 290,24 contagis.\nNo obstant això, la xifra de la Comunitat Valenciana encara és més baixa si s’agafa l’última setmana. Segons recull el balanç del Ministeri de Sanitat, el nostre territori presenta una incidència acumulada de 37,29 durant els últims set dies, més de tres vegades menys que la mitjana del conjunt de l’Estat, que l’última setmana s’ha rebaixat fins a 124,14.\nLa Comunitat Valenciana és seguida per Galícia i les Canàries, comunitats que presenten una incidència acumulada de 54,45 i un 56,14, respectivament, els últims set dies.\nPel que fa a la pressió hospitalària, la Comunitat Valenciana se situa en la quinzena posició amb un 4,74% de llits ocupats per pacients amb Covid-19, cosa que suposa pràcticament la meitat que la mitjana espanyola, que el Ministeri de Sanitat estableix en 9,65%. Segons aquest paràmetre, la Comunitat Valenciana és la quarta que menys percentatge de llits hospitalaris té ocupats. Només Astúries (2,25%), Galícia (3,05%) i Cantàbria (4,23%) tenen un percentatge menor de llits hospitalaris ocupats per pacients amb coronavirus.\nEl cap de setmana deixa quasi 32.000 contagis\nEl Ministeri de Sanitat ha oferit aquestes dades aquest dilluns, quan Espanya ha registrat 31.785 contagis nous i 179 víctimes més. D’acord amb aquestes xifres, la pandèmia deixa 31.411 morts al conjunt del territori i quasi es freguen els 750.000 contagis, 748.266 concretament. Dels nous positius, 2.425 s’han diagnosticat en la jornada prèvia.\nPel que fa a les hospitalitzacions, el virus ha portat 2.249 persones als hospitals l’última setmana, mentre que els casos més greus, els que han requerit l’ingrés a l’UCI, se situen en 163 al llarg dels últims set dies.


La mort d’Adrián Hinojosa el xiquet valencià amb càncer que volia ser torero ràpidament tendència en Twitter – Noticies en Valencià de València Castelló i Alacant\n9 abril, 2017 vlcseo 244 Views 0 Comments\nAdrián Hinojosa, el xiquet valencià de 8 anys malalt de càncer que volia ser torero, ha mort aquest dissabte a la vesprada, segons ha confirmat a l’Español el seu pare, Eduardo Hinojosa.\nEl seu cas va saltar a la palestra a l’octubre passat arran de les amenaces de mort que va rebre a través de les xarxes socials des de sectors antitaurins pel seu desig de voler torejar.\nLa polèmica va començar arran de que Adrián fera el *paseíllo i isquera a coll de la plaça de bous de València, on es va celebrar un festival benèfic en favor de la Fundació *Oncohematología Infantil.\nUns dies després, una dona va desitjar la mort al xiquet, que patia *Sarcoma de *Ewing, per “voler guarir-se per a matar herbívors innocents i sans que també volen viure” i es van multiplicar els missatges a favor i en contra en xarxes socials.\nEl pare va presentar una denúncia davant la Guàrdia Civil de Carcaixent (València) i la Policia Nacional va obrir una recerca per a determinar quins han sigut les expressions susceptibles de constituir un delicte d’odi.\nFigures del món del toreig expressen les seues condolences\nFigures del món del toreig com Iván *Fandiño, David Mora i Rafael Rubio “*Rafaelillo” han expressat les seues condolences per la mort d’Adrián Hinojosa.\n“Gran dolor per la defunció d’Adrián. Has sigut un exemple per a tots. Gràcies per donar-nos tant. Molta força @*eduhinojosa”, ha escrit Mora en un *tuit.\nGran dolor per la defunció d’Adrián.\nHas sigut un exemple per a tots. Gràcies per donar-nos tant… Molta força @*eduhinojosa #DEPAdrian\n← Ciutadans arreplega signatures en la Plaça de la Verge de València perquè el nom de la ciutat es mantinga també en castellà\nISIS ataca esglésies en Domingo de Ramos i mata a desenes de cristians a Egipte →\nEl TSJCV desestima un recurs contra el plurilingüisme valencià un dia després d’anul·lar-lo parcialment\nDos guàrdies civils salven la vida a un xiquet en l’aeroport d’Alacant-Elx\n1 mayo, 2017 vlcseo No Comments\nGiner: "Ribó que atempta contra la llibertat d'elecció" "Ribó atempta contra la llibertat. En Ciutadans creiem i defensem la llibertat


Beniparrell-Bicorp, partida de la jornada en la Lliga Bankia de Raspall Femení | Valencia Extra\nEn la Lliga Bankia de Raspall Femení, primera categoria de l’Autonòmic, l’Ajuntament de Beniparrell i el Turismo Rural Bicorp son dos ferms candidats a jugar la final que s’enfrontaran el diumenge per la vesprada en el carrer de pilota de Beniparrell, seu de la sisena jornada.\nLa partida entre aquestes formacions, que figuren empatades en la segona posició de la taula amb 11 punts, dos punts per darrere del líder Borbotó A, serà el plat fort d’aquesta setmana, jugant-se al voltant de les 19:30 hores. A eixa hora, com a colofó de la vesprada Ana i Noelia rebran en el seu carrer a Mar i Victoria en la partida amb més alicients de la jornada.\nEl líder de la categoria, Borbotó A, haurà jugat el derby contra el Borbotó B a les 17:30 hores, obrint el programa de la jornada. Anabel, Amparo i Monica, després de guanyar per la mínima la setmana anterior al Beniparrell, hauran de derrotar a les seues companyes de club, Ana Sanchis i Aida, per a mantindre la primera plaça de la classificació. Pero no será una partida fàcil, ja que el Borbotó B, cinqué classificat, està jugant-se aplegar a la quarta posición, que els permetria jugar les semifinals del torneig.\nEntre una partida i l’altra del diumenge es jugarà també la que enfrontarà al Carraixet Tavernes Blanques i l’Alqueria d’Asnar, protagonistes de l’enfrontament restant de la jornada. Marta i Joana, les germanes de Tavernes, deuen sumar ja punts al seu caseller, si no volen descendir de categoría. Per la seua part, les alacantines Erika i Myriam, quartes classificades, volen els punts en joc per a seguir en el zona alta de la taula, que els permetria jugar la fase final.\nEn la resta de categories de l’Autonòmic es el Bicorp F qui domina la divisió de plata, dos punts per davant de l’Ajuntament de Beniparrell B. El tercer classificat, el Carraixet Tavernes Blanques B, rebrà a les jugadores del Beniparrell aquesta setmana. Mentre que l’Oliva B encapçala la classificació en tercera, i jugarà el derby de la jornada davant l’Oliva A, tercer en la taula, l’Ajuntament de Beniparrell C també ocupa la segona posición de la categoria. Ja en quarta A el liderat es per al Meliana C, mentre que el Meliana C, Borbotó D i Beniparrell E lluiten per la segona posició. Per últim, els equips de Sella, Beniparrell G i Quatretonda B son els primers classificats dels grups de competició en quarta B.


Home |Activitats i projectes |Activitats |Filosofia\nPlató arriba al Putxi pel dia mundial de la filosofia!\nAhir, dimecres 18 de novembre, va ser el dia mundial de la filosofia i els nostres alumnes de 2n de Batxillerat tenien classes telemàtiques així que no ho vam poder celebrar gaire. Però això no ha sigut impediment i ho hem celebrat avui! Ha aparegut el nostre PutxiPlató i s’ha trobat molt ben acompanyat. Mireu, mireu tots els Plató que hem tingut el plaer de veure avui pel centre:\nA més, un any més hem gaudit de la creativitat del nostre alumnat. Ho podeu veure si cliqueu en aquest enllaç: Mostra de fotofilosofia 2020\nMoltes gràcies a tots i totes per la vostra participació i motivació!!!\nLes fotofilos guanyadores són:\nL’alumnat de 1r i 2n de BAT participa a la Mostra de Fotofilosofia 20-21 per celebrar la Jornada Mundial de la Filosofia. La Mostra pretén aplegar “espurnes de pensament” amb una fotografia feta per l’alumnat acompanyada d’una pregunta filosòfica. Mireu el vídeo que us deixem a continuació!\nAquestes són les 4 fotofilos escollides per presentar-se a la Mostra.\nMoltes gràcies a tot l’alumnat de batxillerat!!! Tothom a pensar!!! Visca la filo!!!\n1. Andrea Galzerano de 2n BAT\n2. Ivan Nunyez de 2n BAT\n3. Joan Rios de 2n de BAT\n4. Clara Tuñón de 1r BAT\nA filosofia treballem l’origen i la cultura dels humans. Evolució o involució???\nA pensar i riure una mica!!!\n1r de BATXILLERAT. DONES I MITOLOGIA\nAquest treball realitzat per dues alumnes de Primer de Batxillerat ens explica la relació entre el mite d’Antigona i el feminisme.\nMOSTRA DE FOTOFILOSOFIA 2019-2020\nUn any més gaudim de la creativitat del nostre alumnat.\nMoltes gràcies a tot l’alumnat de batxillerat per la seva participació i motivació!!!!\nELs fotografies guanyadores són:\nAndrea Galcerano Joan Ríos Iván nuñez Paula Fernández\nAlícia Ramentol Judith Tabero Sònia Chacón\nFOTOFILOSOFIA Curs 2018-19\nCONVOCATÒRIA DE LA XII MOSTRA DE FOTOFILOSOFIA\nEls alumnes de 1r i 2n de Batxillerat han participat per primer cop a la Mostra de Fotofilosofia. Aquesta mostra es fa a nivell de tot Catalunya per celebrar la jornada Mundial de la Filosofia.


Rec de les Forques – Rec de les Forques\nEl centre de dia Rec de les Forques és un servei d’acolliment diürn per a persones grans, que es trobin en una situació de dependència moderada o lleu, tant de caràcter temporal com permanent, que requereixin organització, supervisió i assistència a les activitats de la vida diària.\nSom un centre pioner a Banyoles en oferir un servei adaptat amb dedicació exclusiva per a persones amb necessitats únicament diürnes, sense haver de compartir espai amb usuaris en règim residencial. Aquest tret diferencial ens permet prestar uns serveis òptims i generar una dinàmica ideal perquè les persones grans es desenvolupin en contacte amb el seu entorn habitual. També oferim la possibilitat de realitzar els nostres serveis a domicili.\nEl nostre objectiu és que les persones grans se sentin còmodes i actives per recuperar o mantenir l’autonomia i passar bons moments plegats, cultivant noves amistats i relacions i realitzant tot tipus d’activitats. Treballem colze a colze amb les famílies perquè cada usuari rebi un tracte personalitzat i adequat. Així mateix, també posem el focus en la promoció de l’estat de salut física i psíquica de la població amb un nivell baix de dependència, i que vulgui conservar l’autonomia i no perdre el contacte social. D’altra banda, volem ser un centre obert a la comunitat, que estableixi sinergies amb centres d’ensenyament per incentivar les relacions intergeneracionals.\nAl capdavant del Rec de les Forques hi ha un equip multidisciplinari de professionals amb més de 10 anys d’experiència al sector de la geriatria i els centres de dia, que hem unit il·lusions i esforços per tirar endavant un espai únic on la gent gran trobi allò que necessita.\nUn edifici amb història en un entorn privilegiat\nEl Rec de les Forques es troba en un ampli edifici de la plaça dels Estudis, en ple Barri Vell de Banyoles. Es tracta d’un lloc de fàcil accés, amb molta llum natural i totalment reformat perquè esdevingui un entorn acollidor i s’adapti a les necessitats dels usuaris i dels serveis que oferim. L’edifici on s’ubica el nostre centre de dia és emblemàtic: és conegut per ser la casa de la família Marín, que durant anys es va encarregar de la consergeria del cèlebre Museu Darder, que es troba just a davant, a l’altra banda de la plaça. En definitiva, un entorn amable, tranquil i connectat a la ciutat de Banyoles, on desenvolupar-se activament en aquesta etapa de la vida.\nUn centre de dia acollidor, al bell mig de la ciutat, on començareu una nova etapa activament i amb tot el confort i els serveis que necessiteu.


Bloc PTOP » 2010 » març » 02\nBloc PTOP » 2010 » març » 02 RSS\nSou a: Inici Arxiu '2 març 2010'\nEl conseller Nadal signa el conveni de la Llei de barris a Ulldecona per valor de 4,66 MEUR\nEl conseller de Política Territorial i Obres Públiques, Joaquim Nadal, ha signat avui amb l’alcaldessa d’Ulldecona, Núria Ventura, el conveni que permetrà posar en marxa el projecte de regeneració integral inclós en la convocatòria del 2007 de la Llei de barris, la primera amb una línia d’ajut específica per a viles amb menys de 10.000 habitants. L’import total de les actuacions que s’hi impulsaran és de 4,66 MEUR, dels quals 3,49 MEUR els aportarà el Govern i la resta, l’Ajuntament. El conveni d’Ulldecona eleva a tres els projectes d’intervenció integral a les Terres de l’Ebre, amb un import de 30,79 MEUR, dels que 16,56 MEUR hauran procedit del Govern.\nEl conseller Nadal signa convenis de la Llei de barris al Camp de Tarragona per valor de 15,62 MEUR\nEl conseller de Política Territorial i Obres Públiques, Joaquim Nadal, ha signat avui els convenis amb l’alcalde de Reus, Lluís Miquel Pérez, i amb l’alcalde de Falset, Jesús Torralba, que permetran posar en marxa els respectius projectes de regeneració integral en barris d’aquests municipis del Camp de Tarragona. L’import total de les actuacions que s’hi impulsaran és de 15,62 MEUR, dels quals 8,61 MEUR els aportarà el Govern i la resta, els ajuntaments. Amb aquests convenis, la Llei de barris haurà permès executar 10 projectes de millora al Camp de Tarragona per import de 106,06 MEUR, dels quals el Govern n’haurà aportat 53,85 MEUR.